Document ID: 31995R1688

Komisijas Regula (EK) Nr. 1688/95
(1995. gada 11. jūlijs),
ar ko groza Regulu (EK) Nr. 2883/94, kas nosaka prognozēto bilanci to lauksaimniecības produktu piegādei Kanāriju salām, attiecībā uz kuriem Padomes Regulas (EEK) Nr. 1601/92 2., 3., 4. un 5. pantā paredzēti īpaši pasākumi
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 15. jūnija Regulu (EEK) Nr. 1601/92 par īpašiem pasākumiem attiecībā uz noteiktiem lauksaimniecības produktiem Kanāriju salās1, kurā jaunākie grozījumi izdarīti ar Regulu (EK) Nr. 3290/94 [1], un jo īpaši tās 3. panta 4. punktu,
tā kā Komisijas Regula (EK) Nr. 2790/94 [2], kas grozīta ar Regulu (EK) Nr. 2883/94 [3], nosaka sīki izstrādātus īpašu pasākumu īstenošanas noteikumus attiecībā uz noteiktu lauksaimniecības produktu piegādi Kanāriju salās;
tā kā Regula (EK) Nr. 2883/94 nosaka piegādes bilanci apstrādātiem augļiem un dārzeņiem Kanāriju salās laika posmam no 1994. gada 1. jūlija līdz 1995. gada 30. jūnijam; tā kā vajadzības gadījumā šo bilanci var pārskatīt, gada laikā pielāgojot tos noteiktā daudzuma robežās atbilstīgi reģiona vajadzībām; tā kā lai Kanāriju salās varētu apmierināt vajadzību pēc apstrādātiem augļiem un dārzeņiem 1994./95. tirdzniecības gada beigās; tā kā tādēļ Regulas (EK) Nr. 2883/94 XI pielikums būtu jāgroza un tam būtu jāstājas spēkā no 1995. gada 1. jūnija;
tā kā šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2883/94 XI pielikumu aizvieto ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1995. gada 1. jūnija.
Šī regula uzliek saistības kopumā un ir tieši piemērojama visās dalībvalstīs.
Briselē, 1995. gada 11. jūlijā

Labels: 3
18
17
5